**From:** Ahto Aulik <Ahto.Aulik@politsei.ee>
**Sent:** Friday, February 16, 2024 10:08 AM
**To:** Krista Riik <krista.riik@saaremaavald.ee>
**Subject:** RE: Orissaare liikluskorraldus

Tere!

Edastan enda mõtted, seoses eilse osavallakogu kohtumisega, liiklusohutuse teemadel Orissaare asulas.

1. **Laulu tn paigaldada lamavpolitseinik. Põhjendus lapsevanemad kihutavad lapsi lasteaeda tuues.-**  Kaarti vaadates ja kohapeal vesteldes sain aru, et jutt käis Pargi tänava lõigust, mis kulgeb lasteaia eest läbi, kus on kehtestatud kiirusepiirang 30km/h. Ma arvan, et oleks mõistlik küsida „künnist“ mõlemale poole lasteaeda 30 km/h kiirusepiirangu alasse (manuses foto)
2. **Bussijaama juures olev parkla ja sealane liikluskorraldus-**  Bussijaama esine liikluskorraldus tuleks Transpordiameti poolt uuesti üle vaadata (liikluskorraldus bussijaama ees ja parkimiskohtadel on segadust tekitav, ülekäigurada on liiga pikk ning sisuliselt kahe ülekäiguraja vahelist ohutussaart on jalakäijatel raske mõista) kuna lähestikku asub kool bussijaam, bussipeatus ja mitu ülekäigurada ning koolipäevadel on tihe jalakäijate liiklus on vaja jalakäijate ohutuse tagamiseks suurimat lubatud sõidukiirust 50km/h viia alla poole.
3. **Liikluskorralduse muutmine Maveori maja juures Kuivastu mnt.34, kuna maja korras ja korterid ära müüakse, siis kindlasti ei või sealt õuest enam läbi käia**.- Enne kui pole selge maaomaniku tahe hooviala kasutamisega ei ole otstarbekas taotleda kõnnitee lõigu ehitamist Pargi tänavani.
4. **Ülekäigurada mänguväljakule.-** Hetkel puudub mänguväljaku juures ohutu koht ülekäigu rajamiseks. Liiklusseaduse kohaselt on lubatud jalakäijal teed ületada ristmikul, mis on mänguväljaku juures ka olemas. Tulevikus võiks kaaluda Kuivastu maanteelt üle haljasala mänguväljakule kulgeva jalgraja rajamist, mis võiks olla ka eelduseks ülekäiguraja rajamisele. Lisaks võiks ka antud kohas taotleda lubatud suurima sõidukiiruse vähendamist, et tagada ristmikul sõiduteed ületavate jalakäijate ohutus.
5. **Sadama tänaval parkimine ja peatumine-** Lisatud foto. Sadama tänaval on peatumise ja parkimise keelumärgid, koos mõju kaugusega. Liikluskorraldus on raskesti mõistetav ja peatumise ning parkimise keelu piirkonda tuleks toonitada teekatte kollase joone mahamärkimisega.
6. **30km/h sõidukiirus asulas-** Lisatud foto**.** Suurema jalakäijate ning sealhulgas laste liikumise piirkonnas mänguväljakust Pargi tänava ristmikuni tuleks vähendada suurimat lubatud sõidukiirust, kuna antud teelõigul liigub palju jalakäijaid ja lapsi. Ohtu võib tõsta veel asjaolu, kus jalakäijate liikumine pole pidev, vaid on seotud koolitundide ja vahetundide toimumisega.

Ahto Aulik

piirkonnapolitseinik

Kuressaare politseijaoskond

Lääne prefektuur

Politsei- ja Piirivalveamet

454 9748

53079817

ahto.aulik@politsei.ee

Kuressaare politseijaoskond

Transvaali 58